3G utawa Third Generation (cara Jawa: Gènerasi Katelu) iku tèknologi komunikasi mobah (sèlulèr) kang dadi lanjutané gènerasi 2G. 3G diwanuhaké taun 2002. Layanan kang ditawaraké tèknologi 3G luwih akèh, luwih amba, tur luwih maju tinimbang tèknologi sadurungé, kamangka momotan jaringané bisa lumaku kanthi spèktrum kang èfisièn. Layanan kang ditawaraké nglimputi tilpun swara, tilpun vidhio, lan "broadband wireless data" (pangirimé dhata kanthi nirkabel), kang sakabèhé lumaku ana ing kukuban mobah.